**Informācija TF Bakalaura studiju programmas gala pārbaudījumu komisijas locekļiem un studentiem**

**par attālināto bakalaura darbu aizstāvēšanu 2020. g. Pavasara semestrī**

1) Bakalaura darbu attālinātā aizstāvēšana notiks “***Microsoft Teams***” e-platformā. Attālināta aizstāvēšana noteikta visiem, tā nav izvēle. Bakalaura darbu aizstāvēšana notiek, dalībniekiem pieslēdzoties “***Microsoft Teams***” platformā kursam (sadaļai) “***Bakalaura darbs***” tādā pat veidā, kā notiek attālinātās studijas ikvienā LU studiju kursā. Bakalaura studiju programmas “Teoloģija un reliģiju zinātne” Bakalaura gala pārbaudījumu komisijas (turpmāk tekstā: **Komisija**) locekļi un studenti saņem savā elektroniskajā vidē uzaicinājumu, kā arī laika grafiku ar intervālu, kurā katram plānota darba aizstāvēšana. Komisijas priekšsēdētājs sēdes sākumā informē par secību, kādā notiks darbu aizstāvēšana. Sēdē tiešsaistes formā (*MS Teams* viesa statusā) drīkst piedalīties ikviens TF programmu studējošais un docētājs, iepriekš elektroniski piesakot savu dalību TF dekanātā pa e-pastu teoldept@lu.lv .

2) Studentiem sava darba aizstāvēšanas laikā **obligāti** jāieslēdz **mikrofons un kamera**. Katrs studējošais ir atbildīgs par savu tehnisko nodrošinājumu. Studējošie un komisijas locekļi, kuri tajā brīdī nerunā, rūpējas, lai viņu datoros būtu izslēgts mikrofons un video, lai tādējādi netraucētu aizstāvēšanās norisi tiešajiem dalībniekiem.

3) Sēdei veic **video/audio ierakstu** ierastajā veidā “*Microsoft Teams*” vidē. Sēdes ierakstu veic komisijas priekšsēdētājs. Komisijas priekšsēdētājs pirms aizstāvēšanās arī brīdina visus dalībniekus, ka notiks norises video/audio ieraksts.

4) Darba **aizstāvēšana**i katram studējošam tiek atvēlētas kopumā **maksimāli 30 minūtes**. **7 minūtes** studentam dotas sava darba prezentācijai, **7 minūtes** - recenzentam, bet atlikušais laiks paredzēts jautājumiem un diskusijai. Beigās darba vadītājam var tikt dots īss (1-2 minūtes) noslēguma vārds (tas nav obligāts). Aizstāvēšanas procedūra tiek organizēta, ievērojot ierasto tiesību aktos noteikto kārtību.

5) Pēc sava darba aizstāvēšanas studējošais var atslēgties no “*Microsoft Teams*” platformas.

6) Kad visi studējošie konkrētajā dienā ir aizstāvējušies, tiek beigts attiecīgais ieraksts un “*Microsoft Teams*” tiešsaistes sēde.

7) Komisija *“Microsoft Teams”* notur slēgtu sēdi, kurā tiek apspriesti gala pārbaudījumu darbu vērtējumi un grāda piešķiršana. Sēdes debates ir konfidenciālas un nav publiskojamas, tajā piedalās tikai komisijas locekļi. Komisijas priekšsēdētājs organizē sēdi un tās konfidencialitāti. Par gala pārbaudījuma vērtējumu studējošie tiek informēti LUIS, ievērojot konfidencialitāti. Citi informēšanas veidi nav pieļaujami.

8) Komisijas izliktos darba vērtējumus studējošie uzzin LUIS attiecīgās darba dienas beigās ierastā veidā.

8) Ja gadījumā studentam aizstāvēšanas laikā rodas kādas tehniskas problēmas (piemēram, nedarbojas kamera, mikrofons, pazūd interneta savienojums), tad students nekavējoties sazinās ar komisijas locekli prof. Normundu Titānu (mob. 29527424; normunds.titans@lu.lv), lai rastu problēmas risinājumu.

9) Komisijas sekretārs (-e) noformē protokolu. LUIS to piedāvā *PDF* formātā, tas jāizdrukā un jāaizpilda manuāli. Komisijas locekļi protokolu paraksta TF dekanātā, iepriekš vienojoties ar fakultātes sekretāri par paraksta laiku.